প্রতিবেদনটিতে আরো বলা হয়, দেশি-বিদেশি প্রাইভেট বিনিয়োগ অধিক খোলামেলা ও প্রতিযোগিতামূলক করতে নেওয়া অনেক সংস্কারমূলক নীতি বাস্তবায়ন করেছে সরকার। বাংলাদেশে বিনিয়োগ কেন লাভজনক তারও সুস্পষ্ট কারণ তুলে ধরা হয় ওই প্রতিবেদনে। বলা হয়, বিনিয়োগের জন্য বাংলাদেশকে বেছে নেওয়া যেতে পারে কয়েকটি কারণে। এর মধ্যে আছে বাংলাদেশে রয়েছে প্রতিযোগিতামূলক বাজার, ব্যবসাবান্ধব পরিবেশ ও প্রতিযোগিতামূলক ব্যয় অবকাঠামোর (কস্ট ট্রাকচার) মেলবন্ধন। এ ছাড়া আছে শক্তিশালী প্রবৃদ্ধির সম্ভাবনা। বর্তমানে বাংলাদেশের অর্থনীতি ১৮ হাজার কোটি ডলারের। আইএমএফ বলছে, ২০২১ সালের মধ্যে এটি ৩২ হাজার ২০০ কোটি ডলারের বাজারে পরিণত হবে।